Nepalo himnas
Nepalo himnas – Nepalo Demokratinės Federacinės Respublikos oficialus valstybinis himnas. Dabartinio himno pavadinimas – Sayaũ thũgā phūlkā hāmī (सयौं थुँगा फूलका) ir reiškia „iš tūkstančių žiedų supintas“. Šis himnas patvirtintas 2006 m., kai maostai nuvertė Nepalo karališkąją valdžią ir panaikino senąjį šalies himną – Rāṣṭriya gān („karalystės giesmė“). Šalies himnui muziką sukūrė kompozitorius Amberas Gurungas, o žodžius parašė Bjakulis Maila. Himne nusakomas šalies grožis, didybė, tautų ir kultūrų įvairovė. Dalis maoistų reikalavo griežtesnio, komunistines vertybes iškeliančio himno.